[bookmark: _Hlk164699575][image: ]TUKUMA  NOVADA  DOME
IEPIRKUMU KOMISIJA
Reģistrācijas Nr. 90000050975
Talsu iela 4, Tukums, Tukuma novads, LV-3101
Tālrunis 63122707, mobilais tālrunis 26603299, 80205111; www.tukums.lv; e-pasts: pasts@tukums.lv
	


Tukumā
13.08.2026. 
[bookmark: _Hlk164698565]Ieinteresētajiem piegādātājiem
Par atklātu konkursu “Par būvprojekta izmaiņu risinājumu izstrādi, autoruzraudzību un būvdarbiem “Ēku kompleksa Melnezera 1, Tukumā, pārbūvi””, ID Nr. TNP 2026/67

Atklāta konkursa “Par būvprojekta izmaiņu risinājumu izstrādi, autoruzraudzību un būvdarbiem “Ēku kompleksa Melnezera 1, Tukumā, pārbūvi”” (iepirkuma identifikācijas Nr. TNP 2026/67) (turpmāk – Konkurss) organizēšanai pilnvarotā iepirkuma komisija (turpmāk – Komisija) informē, ka ir saņēmusi Elektronisko iepirkumu sistēmā ieinteresēto piegādātāju jautājumus par Konkursu un sniedz atbildes uz uzdotajiem jautājumiem:

1. Jautājums
Lūdzu precizēt paredzētos darbus un apdares līmeņa prasības sienām, grīdām un griestiem pagrabstāvā. 
Atbilde
 Ņemt vērā Projektēšanas uzdevumā (turpmāk – PU) norādīto un 5.pielikumā minēto: ”paredzēt iekšējās apdares atjaunošanu, konkrētus risinājumus precizējot projektēšanas gaitā vērtējot iespējamo ekonomiskāko variantu nodrošinot normatīvo prasību izpildi.

2. Jautājums	
Apsekojot objektu konstatēts, ka pagrabstāva grīdas ir nelīdzenas, betonētas dažādos līmeņos. Vai paredzēt betona grīdas betonēšanas darbus lai panāktu vienlīdz līdzenu grīdu pagrabstāva telpās?
Atbilde
 Risināms projektēšanas gaitā, nepieciešams panākt līdzenas grīdas un pieļaujam, ka viens no iespējamajiem variantiem būtu grīdas betonēšanas darbi, bet var piemērot arī citas variācijas.

3. Jautājums
Konkursa nolikuma Projektēšanas uzdevumā vispusīgi aprakstīta teritorijas sadaļā paredzamie darbi :
” Teritorijas sadaļa
Teritorijā ap pārbūvējamiem apjomiem atjaunot ieejas mezglus, ārējās kāpnes un citas konstrukcijas un labiekārtojuma elementus. Paredzēt projektēšanas darbu skarto teritoriju atjaunošanu un sakārtošanu. Izvērtēt teritorijas organizācijas izmaiņas atbilstoši plānojuma izmaiņām.”
Ņemot vērā, ka teritorijā šobrīd ir gan esoši asfaltēti laukumi sliktā stāvoklī, gan krūmi un koki, gan grunts ar stipri mainīgu reljefu, lūdzu precizēt teritorijas sadaļā paredzamos darbus – vai ir jāparedz brauktuves un gājēju taciņu izbūvi atbilstoši plānotajai slodzei, kā arī kurās zonās tās paredzēt?  
Atbilde
Veicamie darbi risināmi projektēšanas gaitā, vērtējot PU aprakstīto un procesā veicot izpētes darbus.
 Nepieciešams izbūvēt piebraucamo ceļu no Melnezera ielas puses, skatīt  PU 2.6. pielikums “Nožogojuma izbūves tehniskās prasības”, kurā teritorijas robežas un nožogojuma shēmā ir norādītas vārtu plānotās novietojuma vietas, projektējot, jāplāno iebrauktuves, lai piekļūtu teritorijai caur tiem, kā arī apraksts par personāla kustības vārtiem, atbilstoši jānodrošina piekļuve tiem un no tiem uz ēkas ieejas daļu. Auto stāvlaukumu pie ēkas jāplāno atbilstoši normatīvajām prasībām, bet kā minimums paredzot 5 vieglo auto novietošanas vietas ar vienu speciālo vietu, kā arī ar plānotu apgriešanās laukumu automašīnu ērtai izbraukšanai. Papildus iepriekš minētajam nepieciešams nodrošināt piekļuvi garāžas ēkām un atbilstošu iebraukšanu tajās.

4. Jautājums
Lūdzu precizēt izbūvējamo lietusūdens savākšanas un novadīšanas sistēmas prasības no ēkas un teritorijas.
Atbilde
Projektēšanas uzdevumā Izpildītājam uzdots veikt lietus ūdens notek sistēmu pārbūvi. Prasības nosakāmas izejot no tehniskā apsekošanas atzinuma rekomendācijām un SIA “ADO birojs” būvprojektā paredzētajiem darbiem. No materiāliem izriet, ka jāparedz šādi darbi: demontēt esošās lietus kanalizācijas betona piltuves (~ 3m2) un cinkotā skārda lietus ūdens noteksistēmas elementus, atbilstoši jumta pārbūves darbiem izbūvēt jaunu lietusūdens noteksistēmu, kas veic novadīšanu nost no ēkas pamatiem. Analogi būvprojekta risinājumiem pārējā teritorijā, paredzēt izbūvēt no saimnieciskās kanalizācijas pilnībā nodalītu, neatkarīgu lietus kanalizāciju.

5. Jautājums
Kādu jumta seguma tipu paredzēt ēkas jumtam - PVC membrānu vai ruberoīda ruļļu materiālu?
Atbilde
Risināms projektēšanas gaitā, bet plānots paredzēt membrānas tipa segumu PVC vai TPO. 

